钦定古今图书集成/明伦汇编/氏族典/第336卷 > 刘弘杲
## 钦定古今图书集成/明伦汇编/氏族典/第336卷 > 刘弘杲

按《十国春秋》，南汉刘弘杲，高祖第十子也。大有五年，
封循王。应干初，与兄弘昌同心翊戴，加副元帅，参预
政事。中宗之立也，国中议论哅哅，弘杲屡请讨贼，阴
劝斩刘思潮等以止外议。思潮等闻之，谮弘杲谋反，
有异心。中宗大怒，遣使者夜召弘杲。弘杲知不免，乃
留使入，具沐浴诣佛前，祝曰：“弘杲误来生王宫，今见
杀矣，后世当生民家，以免屠害。”涕泣与家人诀别，然
后赴召，至则赐死。一云弘杲方宴客，思潮与谭令禋
帅卫兵突入斩之。